

**สำนักงานเทศบาลตำบลคลองตาคต**

**อำเภอโพธาราม จังหวัดราชบุรี**

**โทร.๐๓๒-๓๔๘๐๐๔**

เนื่องด้วยเทศบาลตำบลคลองตาคต มีความประสงค์แจ้งให้ราษฎรผู้เป็นเจ้าของ

ทรัพย์สินหรือผู้ประกอบการ ซึ่งมีหน้าที่ต้องชำระค่าภาษีให้ไปติดต่อ ณ สำนักงานเทศบาลตำบลคลองตาคต (ข้างค่ายหลวงบ้านไร่) เลขที่ ๑๘๗ หมู่ที่ ๓ ต.คลองตาคต อ.โพธาราม จ.ราชบุรี ในวันและเวลาราชการ เพื่อขอยื่นแบบแสดงรายการและชำระค่าภาษี ประจำปี พ.ศ.๒๕๕๙ ดังนี้

 ๑. ภาษีโรงเรือนและที่ดิน รับและยื่นแบบแสดงรายการ(ภ.ร.ด.๒)และรับชำระค่าภาษี ตั้งแต่วันที่ ๔ มกราคม - ๒๙ กุมภาพันธ์ พ.ศ.๒๕๕๙

 ๒. ภาษีป้าย รับและยื่นแบบแสดงรายการ(ภ.ป.๑) และรับชำระค่าภาษี ตั้งแต่วันที่ ๔ มกราคม - ๓๑ มีนาคม พ.ศ.๒๕๕๙

๓. ภาษีบำรุงท้องที่ รับชำระค่าภาษี ตั้งแต่วันที่ ๔ มกราคม - ๓๐ เมษายน

พ.ศ.๒๕๕๙(ผู้เป็นเจ้าของโฉนดที่ดินที่ยังไม่ได้ทำการยื่นเอกสารกรุณานำสำเนาโฉนดที่ดินของท่านมาสำรวจเพื่อทำการเสียภาษีในปีพ.ศ.๒๕๕๗ – ๒๕๖๐ )

๔. ค่าธรรมเนียมใบอนุญาตให้ใช้สถานประกอบกิจการที่เป็นอันตรายต่อสุขภาพ

ประชาชนที่เสียภาษีรายใหม่ให้เสียค่าธรรมเนียมได้ทันที และรายการเก่าให้ชำระค่าธรรมเนียม ก่อนวันและเวลาที่กำหนดไว้ในใบอนุญาตที่ท่านได้ชำระค่าธรรมเนียมในปีที่ผ่านมา หากผู้ใดไม่ชำระค่าธรรมเนียม จะต้องเสียค่าปรับร้อยละ ๒๐ ของจำนวนเงินค่าธรรมเนียม ที่ชำระค่าธรรมเนียมทั้งหมด

 ดังนั้น จึงขอแจ้งประชาสัมพันธ์ให้ประชาชนผู้มีหน้าที่เสียภาษีในเขตเทศบาลตำบลคลองตาคตประจำปี พ.ศ.๒๕๕๙ ไปรับและยื่นแบบแสดงรายการและรับชำระค่าภาษี ณ สำนักงานเทศบาลตำบลคลองตาคต ในวันและเวลาดังกล่าว หากพ้นกำหนดที่ระบุไว้ ท่านจะต้องเสียเงินเพิ่มตามกฎหมายที่กำหนด หากท่านมีข้อสงสัยประการใด โปรดติดต่อสอบถามได้ที่ สำนักงานเทศบาลตำบลคลองตาคต โทร ๐๓๒-๓๔๘๐๐๔ ต่อ ๒๑ , ๒๒ (ตามวันและเวลาราชการ)

**\*\*\*\*\*\*\*\*\*\*\*\*\*\*\*\*\*\*\*\*\*\*\***

**๔ มกราคม ๒๕๕๙**